《送黄伯厚入广》
宋代·郑清之

五行在天地，惟水明且清。
如何南中泉，乃独以贪名。
水号黑与弱，淖汩称浊泾。
彼皆有其实，所以得此声。
山川日秀发，九疑罗翠屏。
扶舆产清淑，丹砂银石英。
有泉出其间，泠然堪濯缨。
政坐贪夫累，土炭涴玉冰。
桓以{魅未换隹}故，至今人羞称。
柳子愚其溪，百世相因仍。
有如此白水，好贪岂其情。
我欲招夷齐，稷之南山汀。
一洗万古贪，诵雪归东溟。
夫君素洁已，赠以贪泉铭。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。